stanford-oval/wikipedia huggingface dataset:
פבלו קזאלס

| --- | --- |

 לידה:  29 בדצמבר 1876 אל ונדרל, ספרד 
 פטירה:  22 באוקטובר 1973 (בגיל 96) סן חואן, ארצות הברית 
 מקום קבורה:  Cementiri del Vendrell 
 מוקד פעילות:  ספרד 
 תקופת הפעילות:  מ-1891 
 מקום לימודים:  Municipal Conservatory of Music of Barcelona, הקונסרבטוריון המלכותי של מדריד 
 עיסוק:  צ'לן, מנצח, מלחין
 סוגה:  מוזיקה קלאסית, sardana 
 שפה מועדפת:  קטלאנית, ספרדית 
 כלי נגינה:  צ'לו 
 חברת תקליטים:  קולומביה רקורדס, פיליפס רקורדס, HMV 
 בן או בת זוג:  Susan Metcalfe Casals (4 באפריל 1914–1928) מרטה קזאלס איסטומין (3 באפריל 1957–22 באוקטובר 1973)  Francesca Vidal i Puig (?–1955) גיליירמינה סוז'ה (1906–1912) 
 פרסים והוקרה:  קצין גבוה בלגיון הכבוד (1946)  מדליית הזהב של החברה הפילהרמונית המלכותית (1912)  מדליית השלום של האו"ם (1971)  הבן האהוב של ברצלונה (16 ביוני 1934)  מדליית הזהב של הז'נרליטט של קטלוניה (1979)  מדליית החירות הנשיאותית (1963)  פרס איש המוזיקה צ'ארלס לוטון (1974)  פרס גראמי למפעל חיים (1989)  הצלב הגדול של מסדר ההצטיינות הלאומי (1971)  דוקטור לשם כבוד מאוניברסיטת מונפלייה (1946)  מדליית ולטר וילסון קובלט 
 פרופיל ב-IMDb
 חתימה:  
 
פאו קזאלס אי דפיליו (קטלאנית: Pau Casals i Defilló; מוכר גם בשם הספרדי פבלו קזאלס; 29 בדצמבר 1876 – 22 באוקטובר 1973) היה צ'לן, מנצח ומלחין קטלאני.
ביוגרפיה

קזאלס נולד בעיירה ונדרל. הוא למד מוזיקה ונגינה בצ'לו בברצלונה ובמדריד, ועוד לפני שמלאו לו עשרים התמנה לפרופסור לצ'לו בקונסרבטוריון של ברצלונה, שם ניגן גם מוזיקה קאמרית וייסד רביעיית כלי קשת. בשנת 1895 הוזמן כצ'לן ראשון לאופרה של פריז.
בשנת 1898 הופיע לראשונה כסולן בפריז ובלונדון, ובשנת 1901 הוא הופיע לראשונה בארצות הברית. בשנת 1905 הוא הרכיב, יחד עם הפסנתרן אלפרד קורטו והכנר ז'אק טיבו, את שלישיית קורטו שזכתה לשם עולמי.
בשנת 1909 ביצע לראשונה בקונצרט פומבי סוויטה לצ'לו ללא ליווי מאת באך, ופתח בכך תקופה חדשה ברפרטואר הקונצרטי של הצ'לו, ובשנת 1919 ייסד תזמורת בברצלונה במטרה לקרב את שכבות הפועלים בקטלוניה אל המוזיקה.
קזאלס היה תומך נלהב ברפובליקה הספרדית, ואחרי תבוסתה במלחמת האזרחים יצא לגלות מספרד, ולא חזר אליה עד יום מותו. הוא קבע את ביתו בעיירה פראד שבצד הצרפתי של הפירנאים, ופעל רבות על מנת לסייע לפליטים שנמלטו מספרד אחרי מלחמת האזרחים. הוא גם נשא בעולם את קולה של קטלוניה ותרבותה שדוכאו תחת שלטון פרנקו. ברבות מהופעותיו ניגן את שירת הציפורים - שיר עממי קטלאני שקזאלס פרסם בעולם בעיבוד לצ'לו, והפך לסמל לסבל העם הקטלאני.
ב-1945, עם תום מלחמת העולם השנייה, הופיע בבריטניה ובצרפת, אולם החליט לפרוש מנגינה בשל אדישות העולם להמשך הדיקטטורה של פרנקו בספרד. הוא חזר מהפרישה רק ב-1950, כשידידים שכנעו אותו להופיע בפראד לרגל שנת ה-200 למותו של באך, וכך נוסד במקום פסטיבל מוזיקלי שנתי.
קזאלס סירב להופיע בארצות שהכירו בשלטונו של פרנקו בספרד, בהן ארצות הברית. אולם ב-1961 לאחר התלבטויות, נעתר להזמנתו של הנשיא ג'ון פיצג'רלד קנדי להופיע בבית הלבן.
ב 1961 היה קזאלס האומן החשוב ביותר שהתארח בחנוכת התיאטרון הרומי בקיסריה לאחר שהוכשר המקום לאירוח מופעי מוזיקה.
הקונצרט האחרון שלו התקיים בישראל, באוגוסט 1973, כחודשיים לפני מותו, והוא ניצח בו על תזמורת הנוער של פסטיבל ישראל. קזאלס מת בשנת 1973 בעיר סן חואן בפוארטו ריקו. ב-1979 אחרי החזרת הדמוקרטיה לספרד הוחזר ארונו לקטלוניה ונטמן בעיירת הולדתו.
פול אוקון

פול אוקון (אנגלית: Paul Okon; נולד ב-5 באפריל 1972 בסידני) הוא כדורגלן עבר אוסטרלי.
אוקון היה קפטן נבחרת אוסטרליה באולימפיאדת ברצלונה (1992). שיחק בהקבוצות אס אס לאציו ופיורנטינה מהסרייה א', מידלסברו ולידס יונייטד מהפרמייר ליג וקלאב ברוז' ואוסטנדה מליגת העל הבלגית. הוא הושאל לקבוצת ווטפורד ושיחק בקבוצת אפואל ניקוסיה.
פבלו קבאז'רו

אוסקר פבלו קבאז'רו רודריגס (בספרדית: Óscar Pablo Cavallero Rodríguez; נולד ב-13 באפריל 1974 בלומאס דה זמורה שבפרובינציית בואנוס איירס, ארגנטינה) המוכר יותר בשם פבלו קבאז'רו הוא כדורגלן עבר ששיחק כשוער.
קריירה

קבאז'רו החל את הקריירה בקבוצת ולס סארספילד, מצמרת הליגה הארגנטינאית בשנות ה-90. הוא ערך את הופעת הבכורה במדי הקבוצה ב-1995 ושיחק בשורותיה עד 1998. הוא היה בסגל הקבוצה שזכתה באליפות הקלאוסורה לשנת 1998. עבר לשחק באוניון דה סנטה פה לעונה אחת ועבר לאספניול מהליגה הספרדית.
קבאז'רו שיחק באספניול עונה אחת במהלכה רשם 26 הופעות, בקיץ 2000 הוא עבר לסלטה ויגו במדיה הפך לאחד השוערים הבכירים בליגה. בעונת 2002/2003 זכה קבאז'רו בתואר הזאמורה המוענק לשוער המצטיין של הליגה, וזאת לאחר שספג רק 27 שערים ב-36 משחקיו בליגה. עונה לאחר מכן  ספג 53 שערים ב-32 משחקים, חלקם באשמתו הישירה. בתום העונה ירדה סלטה ויגו ליגה ואילו קבאז'רו עבר ללבאנטה.
למרות שהיה אחד מהגורמים לעלייתה של לבאנטה לליגה הראשונה (ספג 32 שערים ב-38 משחקים), הפך קבאז'רו בעונתו השנייה לשוער השני. בתחילת עונת 2007/08 הסתכסך קבאז'רו עם הקבוצה והכריז על פרישה ממשחק. ב-2008 חזר בו מפרישתו והצטרף לפניארול, מקבוצות הצמרת באורוגוואי שם שיחק עד שנת 2009 בה החליט לפרוש ממשחק פעיל.
במדי הנבחרת

קבאז'רו היה שותף לזכייתה של הנבחרת האולימפית של ארגנטינה במדליית הכסף באולימפיאדת אטלנטה (1996). את הבכורה במדי הנבחרת הבוגרת ערך באוקטובר 1996 במשחק מול נבחרת ונצואלה.
הוא שימש כשוער מחליף בסגל ארגנטינה למונדיאל 1998 ובמונדיאל 2002 שימש כשוער הראשון של הנבחרת, קבאז'רו הואשם בין היתר בכך שהיה יכול למנוע את השער שספג במשחק האחרון בשלב הבתים מול שוודיה, קבאז'רו ספג שער מבעיטת עונשין ממרחק של כ-25 מ', ארגנטינה אמנם סיימה בתיקו את המשחק אך הודחה מהמשך המשחקים.
תארים

נבחרת ארגנטינה האולימפית
מדליית כסף - 1 (אולימפיאדת אטלנטה (1996)
ולס סארספילד
אליפות ארגנטינה - 1 (קלאוסורה 1998)
אספניול
גביע המלך הספרדי - 1 (1999/00)
סלטה ויגו
פרס ריקרדו זאמורה - 1 (2002/03)
פול ניקולס (שחקן)

| --- | --- |

 לידה:  12 באפריל 1979 (בן 45) בולטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1989
 מקום לימודים:  Smithills School 
 פרופיל ב-IMDb
 
פול ניקולס (באנגלית: Paul Nicholls; נולד ב-12 באפריל 1979) הוא שחקן אנגלי. הוא ידוע בעיקר מתפקידו בדמות ג'ו ויקס באופרת הסבון של ה-BBC "איסטאנדרס" ובדמות סמל בילוש סם קייסי בסדרה "חוק וסדר: בריטניה" של ITV.
ביוגרפיה

ניקולס נולד בשם פול גרינהלג (Paul Greenhalgh) בבולטון במנצ'סטר רבתי שבאנגליה. הופעת הבכורה שלו בטלוויזיה הייתה ב-1989 כשהיה בן 10 בסדרת הדרמה לילדים "Children's Ward". ב-1994 הופיע בדרמה "Earthfasts" של ה-BBC ובסדרה "The Biz" על בני נוער בבית ספר למשחק שצולמה בהמפטון קורט.
בפברואר 1996 הופיע לראשונה בדמות ג'ו ויקס בסדרה "איסטאנדרס" של ה-BBC וזכה להכרה לאומית בבריטניה. הוא עזב את הסדרה בספטמבר 1997.
בתיאטרון השתתף ניקולס במחזות אחדים בתפקיד נער בגיל העשרה, בהם בדמות אלאדין במחזה "Aladdin - Genie of the Ring" בתיאטרון סנטרל בצ'אטהם (ב-1996 ו-1997), ובדמות בילי פישר בהפקה של המחזה "Billy Liar" בתיאטרון בוש בשפרד'ס בוש (ב-1998).
בשנים 1998 ו-1999 שיחק ניקולס בתפקיד סמל בילוש טרי סידנהאם בסדרת המשטרה "City Central". עוד השתתף בהפקה לחג הפסחא של ה-BBC בשם "The Passion". הופעת הבכורה שלו בווסט אנד היה בשנת 2000 בתפקיד אדמונד טיירון במחזה "מסע ארוך אל תוך הלילה" מאת יוג'ין או'ניל בתיאטרון ליריק. עוד באותה שנה הופיע במחזה "Mrs Steinberg and the Byker Boy" בתיאטרון בוש.
תפקידים נוספים של ניקולס הם בסרט "לו רק" ובתפקיד קמע בסרט "ברידג'ט ג'ונס: עובדות החיים". ב-1999 הופיע בתפקיד קטן בסרט הקצר "Love Story" של ניק לאב.
ב-2007 שיחק בתפקיד טרי בדרמה "Clapham Junction" של ערוץ 4. עוד ב-2007 הופיע בתפקיד קונור גרוף בפרק "Billy Goat" בסדרה "אגדות" של ה-BBC.
ב-2008 גילם ניקולס את רוברט פילדינג בסדרה "Harley Street" לצדה של סוראן ג'ונס. הוא השתתף בסדרה "וידוייה הסודיים של זונת צמרת" בתפקיד הארי קיגן לצדה של בילי פייפר. ניקולס גילם את יהודה איש קריות בסדרה "The Passion" של ה-BBC והופיע במיני-סדרה "A Thing Called Love".
ב-2012 הופיע ניקולס בסרט "Life Just Is" לצדה של ג'יין וייזנר.
הוא הופיע בתפקיד סיימון מרשל בסדרת הדרמה "הולבי סיטי" ממאי עד יולי 2012, ושיחק בתפקיד קאל בקט במותחן "הפחד" של ערוץ 4. ניקולס גילם את סמל בילוש סם קיישי בסדרה "חוק וסדר: בריטניה" עד סוף העונה השביעית ב-2013.
ביוגרפיה > חיים אישיים

ב-2008 התחתן ניקולס עם חברתו שנטל בראון בהמפסטד שבצפון לונדון.
ניקולס הוא אוהד של מועדון הכדורגל בולטון וונדררס. התחביבים שלו כוללים סקייטבורדינג, קיקבוקס, כדורסל וגלישת גלים בניוקוויי שבמחוז קורנוול.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 | השוחה | The Trench | בילי מקפרלן |  |
| 1999 |  | The Clandestine Marriage | ריצ'רד לאבוול |  |
| 2000 |  | Self Help | גרין | סרט קצר |
| 2001 |  | Goodbye Charlie Bright | צ'ארלי ברייט |  |
| 2002 |  | High Speed | רובן | שם הפצה נוסף "The Ride and Joy-Rider" |
| 2004 | לו רק | If Only | איאן וינדהאם |  |
| 2004 | ברידג'ט ג'ונס: עובדות החיים | Bridget Jones: The Edge of Reason | ג'ד |  |
| 2008 |  | Daylight Robbery | צ'אבי |  |
| 2008 |  | Faintheart | גארי |  |
| 2012 |  | Life Just Is | בובי |  |
| 2013 |  | A Long Way from Home | מארק |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1989 |  | Children's Ward |  | סדרת טלוויזיה לילדים |
| 1994 |  | Earthfasts | דייוויד |  |
| 1995 |  | The Biz | טים מרשל |  |
| 1996 |  | Out of the Blue | מאט פירסון | סדרת טלוויזיה (פרק אחד) |
| 1996–1997 | איסטאנדרס | EastEnders | ג'ו ויקס |  |
| 1998–1999 |  | City Central | טרי סידנהאם |  |
| 1999 | סיפור אהבה | Love Story | סת' |  |
| 1999 |  | The Passion | דניאל |  |
| 2001 |  | Table 12 | OI | בפרק "Settling Up" |
| 2001 |  | Gimme Gimme Gimme | בתפקיד עצמו | ספיישל קומיק ריליף |
| 2003 | סיפורי קנטרברי | The Canterbury Tales | ג'רום | בפרק "האישה מבאת'" |
| 2003 |  | Blue Dove | ניק וסטון |  |
| 2004 |  | Gunpowder, Treason & Plot | לורד דרנלי | מיני-סדרה |
| 2004 |  | A Thing Called Love | גארי סקנט | מיני-סדרה |
| 2006 | הנוכלים | Hustle | אדם רייס | בפרק "Law and Corruption" |
| 2007 | מיס מארפל | Agatha Christie's Marple | טד לטימר | בפרק "Towards Zero" |
| 2007 |  | Clapham Junction | טרי | סרט טלוויזיה |
| 2008 |  | Fairy Tales | קונור גרוף | בפרק "Billy Goat" |
| 2008 |  | The Passion | ג'ודאס | מיני-סדרה |
| 2008 |  | Bonekickers | ג'יימס | בפרק "Army of God" |
| 2008 |  | Harley Street | ד"ר רוברט פילדינג | מיני-סדרה |
| 2011 | וידוייה הסודיים של זונת צמרת | Secret Diary of a Call Girl | הארי | סדרת טלוויזיה (3 פרקים) |
| 2011 |  | Candy Cabs |  |  |
| 2012–2013 | חוק וסדר: בריטניה | Law & Order: UK | סמל בילוש סם קייסי |  |
| 2012 | רציחות במידסומר | Midsomer Murders | דייב פוקסלי | בפרק "The Rare Bird" |
| 2012 | הולבי סיטי | Holby City | סיימון מרשל |  |
| 2012 |  | Lake Placid: The Final Chapter | מקס לופטין | סרט טלוויזיה |
| 2012 | הפחד | The Fear | קאל בקט | מיני-סדרה |
| 2013 |  | Great Night Out | סקוט | סדרת טלוויזיה (פרק אחד) |
| 2015 |  | The C-Word | פיט לינץ' | סרט טלוויזיה |
| 2016 |  | Death in Paradise | ג'יי קרוקר | סדרת טלוויזיה (פרק אחד) |
| 2016 |  | Grantchester | רג'י לוסון | סדרת טלוויזיה (פרק אחד) |
| 2016 | במועדון | In the Club | נייתן פרקר |  |
הערות שוליים

1 2  "IMDb". IMDb. נבדק ב-19 באפריל 2012. {{cite web}}:  (עזרה)
↑  Published Monday, 16 January 2012, 10:30 GMT (2012-01-16). "Paul Nicholls: 'I can't remember EastEnders' - EastEnders News - Soaps". Digital Spy. נבדק ב-2012-06-18.{{cite web}}:  תחזוקה - ציטוט: multiple names: authors list (link)
↑  Leigh Holmwood (2008-11-19). "ITV axes medical drama Harley Street | Media | guardian.co.uk". London: Guardian. נבדק ב-2012-06-18.
↑  "Billie Piper swigs from hip flask while filming Secret Diary Of A Call Girl scenes | Mail Online". London: Dailymail.co.uk. 2010-11-01. נבדק ב-2012-06-18.
↑  "Press Office - The Passion: Paul Nicholls plays Judas". BBC. 2008-02-25. נבדק ב-2012-06-18.
↑  "Life Just Is credits". Edinburgh International Film Festival. נבדק ב-23 באוגוסט 2012. {{cite web}}:  (עזרה)
↑  "Paul Nicholls to join cast of Holby City". Radio Times. נבדק ב-19 באפריל 2012. {{cite web}}:  (עזרה)
↑  Paul Nicholls quits 'Law & Order UK' after two series, 27 FEBRUARY 2013
↑  Louise Ford (2008-08-03). "Ex-EastEnders star Paul Nicholls marries in secret - 3am & Mirror Online". Mirror.co.uk. נבדק ב-2012-06-18.
| --- | --- |
בקרת זהויות :  BNE: XX5263188  BnF: cb169823893 (data)  GND: 142269336  ISNI: 0000 0001 1464 4243  LCCN: nb99151827  SUDOC: 18313480X  VIAF: 166490500   WorldCat (עם VIAF): 166490500
פדרציית ההוקי הרוסית

| --- | --- |

 ענפי ספורט:  הוקי קרח
 תחום השיפוט:  ארצי, רוסיה
 השתייכות:  פדרציית ההוקי קרח הבינלאומית
 תאריך ההשתייכות:  1911
 מיקום המטה:  מוסקבה, רוסיה
 נשיא:  ולדיסלב טרטיאק
 יושב ראש:  ארקדי רוטנברג
 תאריך ייסוד:  1908 (הקמה ראשונה) 1991 (הקמה מחדש)
 http://fhr.ru
הסמל הישן של פדרציית ההוקי הרוסית
פדרציית ההוקי הרוסית (ברוסית: Федерация хоккея России) היא הארגון המנהל את ההוקי קרח ברוסיה. הפדרציה מייצגת את האינטרסים הרוסיים בתחום ההוקי בפני פדרציית ההוקי קרח הבינלאומית. עקרונית, הפדרציה מנהלת את רוב ליגות ההוקי קרח הרוסיות, כולל ליגת העל הרוסית בהוקי קרח, ליגת ההוקי הצעירה, תחרויות הוקי קרח לנשים וכו'. באחריות הפדרציה לארגן את כל התחרויות הבינלאומיות שנערכות ברוסיה.
לצורך התפקוד הוקם משרד ראשי במוסקבה ו-5 משרדים אזוריים.
היסטוריה

בשנת 1908, נציגי איגוד ההוקי הכל-רוסי (Всероссийский хоккейный союз) קיבלו הזמנה לדון באפשרויות לאגד את ההוקי החובבני, את ההזמנה קיבלו גם צרפת, בריטניה, שווייץ, בלגיה וגרמניה. בקונגרס המייסד הראשון של שנערך במאי 1908, הנציגים הרוסיים לא הופיעו. ב-1911 רוסיה הייתה חברה בליגת ההוקי קרח הבינלאומית. אולם השתתפותה בליגה לא נמשכה הרבה זמן, לאור תחילת מלחמת העולם הראשונה ואי-השתתפות ספורטאים סובייטים בפעילות בינלאומית עד לתחילת שנות ה-50.
האליפות הלאומית הראשונה התקיימה ב-1946 בתור אליפות ברית המועצות בהוקי קרח. בתחילה את ההוקי הסובייטי ניהלה חטיבת ההוקי (Всесоюзная секция хоккея). החל מ-1952 עשתה זאת פדרציית ההוקי הסובייטית (Федерация хоккея СССР). ב-1967, הפדרציה פוצלה לפדרציית ההוקי קרח עם דיסקית ופדרציית ההוקי קרח עם כדור.
ב-12 בנובמבר 1991 הוקמה פדרציית ההוקי הרוסית שקיבלה הכרה כיורשת הפדרציה הסובייטית.
בשנים 2008–2024 היה הארגון אחראי על הרגולציה בליגת ההוקי הקונטיננטלית, אך מאז 2024 ליגה זו מנוהלת באופן עצמאי בנפרד מהפדרציה.
נשיאי פדרציית ההוקי הרוסית

ולדימיר לאונוב (1991–1992)
ולדימיר פטרוב (1992–1994)
ולנטין סיץ' (1994–1997)
אלכסנדר סטבלין (1997–2006)
ולדיסלב טרטיאק (2006–ואילך)
פדרציית החתירה הבין-לאומית

| --- | --- |

 ענפי ספורט:  חתירה
 תחום השיפוט:  בין-לאומי
 מיקום המטה:  לוזאן, שווייץ
 נשיא:  צרפתז'אן-כריסטוף רולאן
 יושב ראש:  Jean-Christophe Rolland 
 מזכיר:  Vincent Gaillard 
 תאריך ייסוד:  1892
 מקום ייסוד:  טורינו, איטליה
 מספר חברות:  136
 worldrowing.com
 
פדרציית החתירה הבין-לאומית (בצרפתית: Fédération Internationale des Sociétés d'Aviron או בקיצור FISA) היא הפדרציה הבין-לאומית של ענף החתירה. הנשיא הנוכחי שלה הוא ז'אן-כריסטוף רולאן. הפדרציה מפקחת על התחרויות גביע העולם בחתירה, אליפות העולם בחתירה ודומיהן.
היסטוריה

הפדרציה יוסדה בידי נציגי ענף החתירה מצרפת, שוודיה, בלגיה ואיטליה ב-25 ביוני 1892 בטורינו כתגובה לפופולריות ההולכת וגדלה של ענף ספורט החתירה, גם הנסיבות הצריכו אחידות תקנות כמו אורך המרוץ, סניית הסירה, וקטגוריות משקל. כמו כן הימורים על מרוצי חתירה באותו זמן היו דבר נפוץ, והחותרים או המאמנים היו לעיתים קרובות מהמרים בעצמם. מצב בחובבים לא היה ידוע בספורט. מצב כזה יכול היה להביא אסון על הספורט כמו מרוצים מכורים.
FISA הקימה את המשרד הראשי שלה בלוזאן, שווייץ ב-1922.
ראו גם

מדליית תומאס קלר
פוקניים

.
| פוקניים |
| --- | --- |
 פוקנת המפרץ
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: לווייתני שיניים
על־משפחה:: דולפינים
משפחה:: פוקניים
שם מדעי
 Phocoenidae ‏גריי, 1825

זוג פוקנות ואקיטה.
פוקניים (שם מדעי: Phocoenidae) היא משפחה של לווייתנאים קטנים הדומים בגודלם לדולפינים. קיימים שני הבדלים בולטים בין הפוקנות לדולפינים: חוטמן של הפוקנות קצר ושטוח יותר, ושיניהן אינן קוניות כשל הדולפינים (צורתן כצורת את חפירה). ככל לווייתני השיניים, הפוקנות הן טורפות, המשתמשות ביכולת איכון הד על-מנת לאתר טרף ולתאם ציד קבוצתי. הן ניזונות מדגים, מדיונונים ומסרטנאים.
משפחת הפוקניים כוללת שישה מינים החיים בכל האוקיינוסים, לרוב בסמוך לחופים. בנוסף, קיימות אוכלוסיות של אחד המינים, פוקנה הודית, החיות במים מתוקים. המין הידוע ביותר הוא ככל הנראה פוקנת המפרץ, שנפוץ בחצי הכדור הצפוני.
מיון ואבולוציה

הפוקנות, לצד הלווייתנאים והדולפינים, הן צאצאים של פרסתנים יבשתיים שנכנסו חזרה למים לפני כ-50 מיליוני שנים. במהלך תקופת המיוקן (לפני 23 עד 5 מיליוני שנים), הלווייתנאים החלו להתפצל למשפחות ולמינים שונים. לפי עדויות מאובנים, נראה כי הדולפינים והפוקנות התפצלו אלה מאלו לפני כ-15 מיליוני שנים.
הפוקניים מתחלקים לשבעה סוגים, מהם שלושה חיים כיום:
סוג פוקנה חסרת סנפיר (Neophocaena)
פוקנה הודית (Neophocaena phocaenoides)
פוקנה יאנגצה Neophocaena asiaeorientalis
פוקנה מזרח-אסייתית Neophocaena sunameri
סוג פוקנה (Phocoena )
מין פוקנת המפרץ (P. phocoena)
מין ואקיטה (P. sinus)
מין פוקנה ממושקפת (P. dioptrica)
מין פוקנת בורמייסטר (P. spinipinnis)
סוג ומין יחיד פוקנת דאלי (Phocoenoides dalli)
סוג Haborophocoena (נכחד)
סוג Numataphocoena (נכחד)
סוג Septemriocetus (נכחד)
סוג Piscolithax (נכחד)
מבנה והתנהגות

הפוקנות הן קבוצת הלווייתנאים הקטנה ביותר. אורך גופן מגיע עד ל-2.5 מטרים; הואקיטה, שהיא הפוקנה הקטנה ביותר, מגיעה לאורך של 1.5 מטרים בלבד. הפוקנה הקלה ביותר היא הפוקנה ההודית, שמשקלה נע בין 30 ל-45 קילוגרמים; הכבדה ביותר היא פוקנת דאל שמשקלה נע בין 130 ל-220 קילוגרמים. סנפירי הצד צרים ומחודדים יחסית.
בשל קוטנן, הפוקנות מאבדות חום בקצב גבוה יותר מיתר הלווייתנאים. לכן, עליהן לאכול באופן תדיר, ואין הן יכולות לסמוך על מאגרי שומן. בהיבט זה, ייתכן כי מבנה גופן החסון, המקטין את שטח פני הגוף, נועד לפצות על הגודל ולמזער את איבוד החום. בנוסף, לפוקנות שכבת שומן עבה שתפקידה לשמור על חום הגוף.
הפוקנות ניזונות בעיקר מדגים, מדיונונים ומסרטנאים. אף שהן מסוגלות לצלול עד לעומק של 200 מטרים, לרוב הן צדות במים רדודים בסמוך לחופים. הן נמצאות על-פי רוב בקבוצות קטנות המונות פחות מעשרה פרטים. לעיתים רחוקות, כמה קבוצות ייצרו להקה גדולה המונה מאות פרטים, אך באופן זמני בלבד. שחייתן מהירה; כך, פוקנת בורמייסטר היא אחת מהמהירות ביותר בכל סדרת הלווייתנאים, בהגיעה למהירות של כ-55 קילומטרים בשעה.
תוחלת חייהן של הפוקנות נעה בין שמונה לעשר שנים, אולם הן עשויות להגיע גם לגיל 20. לעומת לדולפינים, הפוקנות מציגות אסטרטגיית רבייה R, כלומר באופן גס מאוד מעדיפות כמות על איכות.
פוליסה

ערך זה עוסק במסמך בתחום הביטוח. אם התכוונתם לעיתון, ראו .
פוליסה היא מסמך בעל נוסח אחיד המכיל את פרטי ההתקשרות בין חברת ביטוח לבין המבוטח. הפוליסה מגדירה את התחייבות חברת הביטוח לשלם פיצוי כספי בגין נזקים שונים שייגרמו עקב סיכונים מוגדרים וקשורים למבוטח או לצד שלישי. כמו כן היא כוללת את כל החובות והזכויות של החברה ושל המבוטח, ובין היתר: גובה התשלום (הפרמיה) שישלם המבוטח, סכום הפיצוי שישולם, הגורמים שיקבלו את הפיצוי, תוקף הפוליסה, והתנאים לקיומה. לפוליסה האחידה לעיתים קיים גם נספח אישי הבוחר את תנאיה למבוטח המסוים, לבעל הפוליסה או למוטב שלה, כתלות בחישוב תשלום הפרמיה. לדוגמה: תוספת לביטוח מנהלים עבור אובדן כושר עבודה.
פוליסת הביטוח נערכת על ידי אקטוארים ועל ידי יועצים משפטיים של חברות הביטוח כדי לקבוע את תנאיה על פי הפסיקה הקיימת. הפוליסה כוללת סעיפים רבים אשר לא תמיד זוכים לתשומת לב נאותה של המבוטחים, וכתוצאה מפרושים שונים של תנאיה ונספחיה מהווה מקור להתדיינויות משפטיות בין חברות ביטוח למבוטחיה.
פבלו קאסדו

פבלו קאסדו בלאנקו (בספרדית: Pablo Casado Blanco; נולד ב-1 בפברואר 1981) הוא פוליטיקאי ספרדי, אשר כיהן כנשיא המפלגה העממית, יו"ר האופוזיציה וחבר קונגרס הנציגים.
קריירה פוליטית

קאסדו התפקד למפלגה העממית בשנת 2003. בין 2009 ל-2012 הוא ניהל את הלשכה של ראש ממשלת ספרד לשעבר, חוסה מריה אסנאר. במהלך אותה תקופה, הוא הקים ביחד איתו ועם עוד מנהיגים אחרים את הארגון יוזמת ידידי ישראל.
בשנת 2011 נכלל קאסדו ברשימת המפלגה העממית אל קונגרס הנציגים מטעם מחוז הבחירה אבילה. מפלגתו זכתה באותו מחוז, ומאז הוא נבחר שלוש פעמים נוספות (2015 ,2016 ו-2019).
קריירה פוליטית > נשיא המפלגה העממית

פרק זה לוקה בחסר. אנא תרמו לוויקיפדיה ו.
במאי 2018, הצעת אי אמון שהוגשה על ידי המפלגה הסוציאליסטית עברה ברוב קולות בקונגרס, מה שהביא להחלפתו של ראש ממשלת ספרד, מריאנו ראחוי מהמפלגה העממית השולטת, בפדרו סנצ'ס מהמפלגה הסוציאליסטית. בתגובה, החליט ראחוי להתפטר מתפקידו בתור נשיא המפלגה העממית. בבחירות פנימיות לראשות המפלגה, זכה קאסדו ב-57.2% מהקולות, והפך לנשיא מפלגתו.
בתחילת 2022 החל משבר פנימי במפלגה על רקע האשמותיה של איסבל דיאס איוסו, נשיאת הקהילה האוטונומית של מדריד, כי הנהגת המפלגה פועלת כנגדה. ב-23 בפברואר, לאחר לחצים מטעם רבים מחברי המפלגה, קאסדו הודיע שיתפטר מתפקידו לאחר בחירת מנהיג חדש. בתחילת אפריל באותה שנה נערך קונגרס של המפלגה בו נבחר להחליפו אלברטו נונייס פייחו, שהיה נשיא הקהילה האוטונומית של גליסיה.
הערות שוליים

↑  Medina, F. (15 בינואר 2015). "Pablo Casado, ultraliberal, anticastrista, antiprogresista... y encendido prosionista". El Plural. {{cite journal}}:  (עזרה)
↑  "Orden CUL/2994/2010, de 27 de octubre, por la que se inscribe en el Registro de Fundaciones la Fundación Friends of Israel Initiative" (PDF). Boletín Oficial del Estado (282). 22 בנובמבר 2010. {{cite journal}}:  (עזרה)
↑  "Resultados definitivos primarias PP" (PDF). La Vanguardia (בספרדית). 5 ביולי 2018. נבדק ב-17 ביולי 2018. {{cite news}}:  (עזרה)
↑  "Casado no desvela su secretario general para una "integración real" con Santamaría y suma a cargos de Cospedal". Eldiario.es. 21 ביולי 2018. {{cite journal}}:  (עזרה)
↑  Pinedo, Emma; Thykjaer, Christina; Carreño, Belén (2022-02-23). "Under pressure to resign, Spain's opposition leader Casado waves goodbye to parliament". Reuters (באנגלית). נבדק ב-2022-07-17.
↑  "Spain's Popular Party picks new leader with eye on winning back far-right voters". Reuters (באנגלית). 2022-04-02. נבדק ב-2022-07-17.
| --- | --- |
בקרת זהויות :  BNE: XX5524466
פול או'בריאן

| --- | --- |

 לידה:  14 באפריל 1978 (בן 46) דרום אפריקה 
 מדינה:  אוסטרליה 
 מקום לימודים:  Marymount College, Gold Coast 
 פרסים והוקרה:  פרס לוגי לכישרון החדש הפופולרי ביותר 
 http://www.paul-obrien.com/
 פרופיל ב-IMDb
 
פול או'בריאן (באנגלית: Paul O'Brien; נולד ב-14 באפריל 1978) הוא שחקן אוסטרלי.
ביוגרפיה

או'בריאן נולד בדרום אפריקה, וגדל בגולד קוסט שבאוסטרליה ובמאוריציוס. הוא השתתף במספר סרטים קצרים, וב-2005 קיבל את תפקידו המשמעותי הראשון, עת החל לגלם את דמותו של השוטר טוב הלב ג'ק הולדן באופרת הסבון "קרוב רחוק". הוא גילם את התפקיד במשך ארבע עונות, במהלכן זכה בפרס לוגי בקטגוריית הכישרון החדש הפופולרי ביותר (2006) ופעמיים היה מועמד לפרס השחקן הטוב ביותר (2007 ו-2008).
בשנת 2008 השתתף או'בריאן בתוכנית "It Takes Two", הכוללת תחרות זמר בה מתחרים זה לצד זה ידוענים וזמרים מקצועיים (במתכונת דומה ל"רוקדים עם כוכבים"). או'בריאן התחרה לצדה של ג'ייד מקריי והזוג הגיע למקום הרביעי. לאחר עזיבתו את "קרוב רחוק" פתח בית ספר למשחק בסנט קילדה.
פול אונואצ'ו

פול אונואצ'ו (באנגלית: Paul Onuachu; נולד ב-28 במאי 1994) הוא כדורגלן ניגרי המשחק בעמדת החלוץ בטרבזונספור ובנבחרת ניגריה.
קריירה

אונואצ'ו נולד באוורי שבניגריה. ב-2012 עבר לדנמרק והצטרף לאקדמיית הכדורגל של מיטיולן. בדצמבר 2012 ערך את הפועלת הבכורה שלו בקבוצה הבוגרת כנכנס כמחליף במשחק מול סילקבורג. במרץ 2015 הושאל לויילה בולדקלאב מהליגה השנייה בדנמרק, בה הצטיין וכבש 5 שערי ליגה ב-13 משחקים. בעונה הבאה חזר למיטיולן וכבש שישה שערי ליגה במהלך עונת 2015/2016. בעונת 2016/2017 כבש 18 שערים מהם 11 בסיבוב האליפות ובפלייאוף לכרטיס לליגה האירופית. בעונת 2017/2018 כבש 10 שערי ליגה וסייע לקבוצה לזכות באליפות, בשלב מוקדמות הליגה האירופית כבש ארבעה שערים. עונה לאחר מכן כבש 17 שערים, הקבוצה סיימה במקום השני וזכתה בגביע.
באוגוסט 2019 הצטרף לראסינג גנק מליגת העל הבלגית. הוא כבש 24 שערים ב-28 משחקי הליגה הראשונים בעונת 2020/2021.
ב-1 בפברואר 2023 חתם לשלוש וחצי שנים בסאות'המפטון מהפרמייר ליג.
אונואצ'ו ערך את הופעת הבכורה שלו בנבחרת ניגריה מול נבחרת מצרים במרץ 2019, כבר לאחר עשר שניות מפתיחת המשחק כבש את שער הניצחון במשחק, השער המהיר בתולדות הנבחרת.
פוקנת בורמייסטר

| פוקנת בורמייסטר |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: פוקניים
סוג:: פוקנה
מין:: פוקנת בורמייסטר
שם מדעי
 Phocoena spinipinnis ‏בורמייסטר, 1865
תחום תפוצה


פוקנת בורמייסטר (שם מדעי: Phocoena spinipinnis) היא מין ממשפחת הפוקניים החיה לאורך חופי אמריקה הדרומית. היא קרויה ע"ש החוקר הרמן בורמייסטר (1807-1892).
תיאור

פוקנה זו כמעט ולא נצפתה בטבע אבל נמצאו הרבה פרטים שמתו על החוף. צבע פוקנה זו שחור או אפור כהה והיא דומה מאוד לפוקנת המפרץ הנפוצה. אורכה עד 150 ס"מ ומשקלה 50-75 ק"ג, אם כי נצפו פרטים במשקל 105 ק"ג - היא בין המינים הקטנים שבסדרת הלווייתנאים. הם בעלי פתח נשימה מעל הראש והחוטם מעוגל כמו רוב מיני הפוקנה וכן שיניהם בצורת אתים קטנים. הסנפיר הגבי ייחודי להם כשהוא מצוי בתחילת הזנב וקצה הגב כמו לווייתני מזיפה אך משולש כמו לווייתני שיניים. דבר זה עוזר להבדיל בינו למינים החיים באותם אזורים כמו דולפין צ'יליאני.
הפוקנה חיה במים עמוקים וגם ברדודים והיא נכנסת גם למים מתוקים כמו לנהר ולדיביה שבצ'ילה עד 50 ק"מ מהחופים. הם נפוצים באוקיינוס השקט מפרו עד ארץ האש ובאוקיינוס האטלנטי צפונה עד חופי ברזיל. האוכלוסיות לא בולטות מאוד בים.